**ΑΝΑΚΟΙΝΩΣΗ**

**«ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΤΩΝ ΑΙΤΗΣΕΩΝ ΕΓΓΡΑΦΩΝ ΚΑΙ ΕΠΑΝΕΓΓΡΑΦΩΝ ΒΡΕΦΩΝ ΚΑΙ ΝΗΠΙΩΝ ΣΤΟΥΣ ΒΡΕΦΟΝΗΠΙΑΚΟΥΣ ΚΑΙ ΠΑΙΔΙΚΟΥΣ ΣΤΑΘΜΟΥΣ ΔΗΜΟΥ ΦΙΛΟΘΕΗΣ-ΨΥΧΙΚΟΥ ΕΤΟΥΣ 2024-2025».**

Η ηλεκτρονική πλατφόρμα υποβολής των αιτήσεων εγγραφών και επανεγγραφών είναι διαθέσιμη. Για να εγγραφείτε στην πλατφόρμα και να υποβάλετε την αίτησή σας **πατήστε εδώ** <https://polfilothei.intellisoft.gr/> (Η ημερομηνία για την εγγραφή σας ως χρήστες και η διαδικασία καταχώρησης και υποβολής της αίτησης στην πλατφόρμα θα ενεργοποιηθεί στις 10/5/2024 και ώρα  00:01 με λήξη υποβολής στις 09/6/2024 και ώρα 23:59).

Στο περιβάλλον εισόδου υπάρχουν αναρτημένες οδηγίες για τη δημιουργία λογαριασμού. Αφού δημιουργήσετε το λογαριασμό σας και κάνετε είσοδο στην πλατφόρμα, ως χρήστες, υπάρχουν επιπλέον οδηγίες για τον τρόπο καταχώρησης και υποβολής της αίτησης.

Παρακαλούμε διαβάστε τις προσεκτικά.

Για να ολοκληρώσετε τη διαδικασία ακολουθείτε δυο βήματα:

1. Αίτηση εγγραφής ΝΕΟΥ ΧΡΗΣΤΗ με την καταχώρηση των στοιχείων σας
2. Καταχώρηση αίτησης όπως ακριβώς περιγράφεται αναλυτικά στις οδηγίες του site <https://polfilothei.intellisoft.gr/> στην ενότητα βοήθεια εγγραφής

Εκτός από τις περιπτώσεις μονογονεϊκής οικογένειας είναι απαραίτητο να συμπληρώνονται τα στοιχεία και των δυο γονέων.

Σας ενημερώνουμε ότι τα δικαιολογητικά θα υποβάλλονται ηλεκτρονικά μέσα από την πλατφόρμα. **Θα πρέπει να υποβάλλετε όχι μόνο τα υποχρεωτικά για υποβολή δικαιολογητικά (\*), αλλά όλα όσα σας αφορούν και αιτιολογούν τα κριτήρια που δηλώνετε κατά τη μοριοδότηση**. Σε αντίθετη περίπτωση, η αίτηση θεωρείται ελλιπής και δεν θα μπορούν να υπολογιστούν τα μόρια που δεν συνοδεύονται από το αντίστοιχο δικαιολογητικό.

Μετά τον τελικό έλεγχο της αίτηση σας, θα πρέπει να την υποβάλλετε εμπρόθεσμα και να βεβαιωθείτε ότι δεν έχει παραμείνει στην προσωρινή αποθήκευση.

Η Αν. Προϊσταμένη Διεύθυνσης

Αργυρώ Βασιλείου